turjo4nis/wikipedia-bn-dump-20250701 huggingface dataset:
বোরহানউদ্দিন চৌধুরীর জমিদার বাড়ি

বোরহানউদ্দিন জমিদার বাড়ি বাংলাদেশ এর ভোলা জেলার বোরহানউদ্দিন উপজেলার সাচরা ইউনিয়নে অবস্থিত এক ঐতিহাসিক জমিদার বাড়ি।

ইতিহাস
প্রায় দেড় শতাদিক বছর আগে এই জমিদার বাড়িটি প্রতিষ্ঠিত হয়। এই জমিদার বাড়ির প্রতিষ্ঠাতা হলেন জমিদার বোরহানউদ্দিন চৌধুরী। তিনি ঐ সময়ে একজন প্রভাবশালী জমিদার ছিলেন। বর্তমানে তার নামেই ভোলা জেলার বোরহানউদ্দিন উপজেলার নামকরণ করা হয়। যা ব্রিটিশরা করেছিল। এই জমিদারীর আওতায় প্রায় ২৭ মৌজা ছিল। এছাড়াও ভোলা ও বরিশালের কিছু অঞ্চল মিলে হাজার হাজার একর সম্পত্তি ছিল। এই জমিদাররা তাদের জমিদারী এলাকায় অনেক উন্নয়নমূলক কাজ করেন। জমিদার বোরহানউদ্দিন চৌধুরী তার মৃত্যুর আগে সামাজিক উন্নয়ন ও মসজিদ নির্মাণের জন্য অনেক জায়গা দান করে গেছেন। কিন্তু এইসব জায়গার অধিকাংশ এখন সাধারণ মানুষের ভোগ দখলে। জমিদার বোরহান উদ্দিন চৌধুরী ২১ বৈশাখ, ১৪১৯ বঙ্গাব্দে মৃত্যুবরণ করেন।

অবকাঠামো
বসবাসের জন্য একটি দ্বিতল ভবন ও জমিদারী, বিচারকার্য এবং মুসাফিরদের থাকার জন্য তিনটি কাছারিঘর তৈরি করা হয়। এছাড়াও জমিদার বাড়ির প্রবেশপথে একটি মসজিদ তৈরি করা হয়।

বর্তমান অবস্থা
অযত্ন ও অবহেলার কারণে বর্তমানে জমিদার বাড়ির অনেক ঐতিহ্য এখন ধ্বংসের মুখে। শুধু মসজিদটি ব্যবহার করার কারণে এখনো প্রায় মোটামুটি ভালো অবস্থায় রয়েছে।

তথ্যসূত্র

ভোলা জেলার দর্শনীয় স্থান
ভোলা জেলার প্রত্নতাত্ত্বিক স্থাপনা
ঐতিহাসিক স্থান
২০১৮ আফগানিস্তান ক্রিকেট দলের ভারত সফর

আফগানিস্তান জাতীয় ক্রিকেট দল একমাত্র টেস্ট ক্রিকেট খেলার জন্য ভারত সফর করে, যা জুন ২০১৮-এ অনুষ্ঠিত হয়।

দলীয় সদস্য

টেস্ট সিরিজ

একমাত্র টেস্ট

তথ্যসূত্র

বহিঃসংযোগ

২০১৮-এ আফগান ক্রিকেট
২০১৮-এ ভারতীয় ক্রিকেট
২০১৮-এ আন্তর্জাতিক ক্রিকেট প্রতিযোগিতা
আফগানিস্তান ক্রিকেট দলের ভারত সফর
২০১৯–২০ আফগানিস্তান ক্রিকেট দলের বাংলাদেশ সফর

আফগানিস্তান জাতীয় ক্রিকেট দল একমাত্র টেস্ট ক্রিকেট খেলার জন্য বাংলাদেশ সফর করে, যা সেপ্টেম্বর ২০১৯-এ অনুষ্ঠিত হয়। বাংলাদেশ ক্রিকেট বোর্ড (বিসিব) সফরটি আগস্ট ২০১৯ এ নিশ্চিত করেছিল।
২০১৯ ক্রিকেট বিশ্বকাপের, আফগানিস্তান ক্রিকেট দল কোন ম্যাচে জয় পায়নি, ফলে বিশ্বকাপ পরবর্তী ক্রিকেটের সকল সংস্করণের জন্য, রশীদ খানকে দলের অধিনায়ক নিযুক্ত করা হয়। রশীদ খান মাত্র ২০ বছর ৩৫০ দিন বয়সে টেস্ট দলের অধিনায়কত্ব গ্রহণ করে এবং যে কোন টেস্ট দলের ক্ষেত্রে সর্বকনিষ্ঠ টেস্ট অধিনায়ক হিসাবে আত্মপ্রকাশ করেন।

দলীয় সদস্য

প্রস্তুতিমূলক খেলা

দুইদিনের ম্যাচ: বিসিবি একাদশ বনাম আফগানিস্তান

একমাত্র টেস্ট

তথ্যসূত্র

বহিঃসংযোগ 

২০১৯-এ বাংলাদেশী ক্রিকেট
২০১৯-এ আফগান ক্রিকেট
২০১৯–২০ আন্তর্জাতিক ক্রিকেট প্রতিযোগিতা
আফগানিস্তান ক্রিকেট দলের বাংলাদেশ সফর
আবুল কালাম আজাদ (কর্নেল)

আবুল কালাম আজাদ (জন্ম:৩০ অক্টোবর ১৯৭১ - মৃত্যু: ৩১ মার্চ ২০১৭) বাংলাদেশ সামরিক বাহিনীর লেফট্যানেন্ট কর্ণেল ও র‌্যাপিড অ্যাকশন ব্যাটেলিয়ানের গোয়েন্দা পরিচালক হিসাবে দায়িত্ব পালন করেন।

প্রাথমিক জীবন এবং শিক্ষা 
লেফট্যানেন্ট কর্ণেল আবুল কালাম আজাদ ৩০ অক্টোবর ১৯৭১ সালে বাংলাদেশের চাঁপাইনবাবগঞ্জ জেলার শিবগঞ্জে জন্মগ্রহণ করেন। জাতীয় বিশ্ববিদ্যালয়ের অধীনে ইংরেজিতে এমএ পাস করেন।

কর্মজীবন

বাংলাদেশ সেনাবাহিনীতে 
আবুল কালাম আজাদ ৩৪তম বিএমএ দীর্ঘ কোর্স পাসের পর ৭ জুন ১৯৯৬ সালে ইস্ট বেঙ্গল রেজিমেন্টে কমিশন লাভ করেন।

বাংলাদেশ সেনাবাহিনীতে থাকা কালে ৬ষ্ঠ ইস্ট বেঙ্গল রেজিমেন্টে এডজুটেন্ট এন্ড কোয়ার্টেরমাস্টার সহ বিভিন্ন পদে দায়িত্ব পালন করেন। বাংলাদেশ সামরিক বাহিনীর সদর দফতর, প্রশাসনিক কার্যালয়, ১ম প্যারা কমান্ডো বিগ্রেড ও ১৯ তম ইস্ট বেঙ্গল রেজিমেন্টে বিভিন্ন গুরুত্বপূর্ণ পদেও দায়িত্ব পালন করেন।

র‌্যাপিড অ্যাকশন ব্যাটেলিয়ানে 
২৬ অক্টোবর ২০১১ সালে র‌্যাপিড অ্যাকশন ব্যাটেলিয়ানের -১২ (আধাসামরিক) কমান্ডিং অফিসার হিসেবে নিযুক্ত করা হয়েছিল। ৩১ ডিসেম্বর ২০১১ সাল থেকে ৭ ডিসেম্বর ২০১৩ সাল পর্যন্ত র‌্যাপিড অ্যাকশন ব্যাটেলিয়ান সদর দফতরে (টিএফআই সেল) উপ-পরিচালক হিসাবে দায়িত্ব পালন করেন। একই বছরে পরিচালক পদে উন্নীত হন। ২৭ জানুয়ারি ২০১৬ সালে পুলিশ পদক লাভ করেন।

মৃত্যুবরণ 
২৫ মার্চ ২০১৭ সালে সিলেটের দক্ষিণ সুরমা উপজেলার শিববাড়ি এলাকায় জঙ্গিবিরোধী অভিযানস্থলের বাইরে বোমা হামলায় অপারেশন টুইলাইটে অংশ নেওয়ার সময় আহত হন। উন্নত চিকিৎসার জন্য মাউন্ট এলিজাবেথ হাসপাতালে নেয়ার পর দিন ঢাকায় ফেরত পাঠানো হয়। সম্মিলিত সামরিক হাসপাতাল (সিএমএইচ) ঢাকায় চিকিৎসাধীন অবস্থায় ৩১ মার্চ ২০১৭ সালে মারা যান।

তথ্যসূত্র 

চাঁপাইনবাবগঞ্জ জেলার ব্যক্তি
২০১৭-এ মৃত্যু
১৯৭১-এ জন্ম
বাংলাদেশী সেনা কর্মকর্তা
বাংলাদেশ সেনাবাহিনীর অফিসার
২০১৮–১৯ ওমান চারদেশীয় সিরিজ

২০১৮–১৯ ওমান চারদেশীয় সিরিজ একটি আসন্ন হয় টুয়েন্টি২০ আন্তর্জাতিক (টি২০আই) ক্রিকেট টুর্নামেন্ট, যা ফেব্রুয়ারি ২০১৯ সালের অক্টোবরে অনুষ্ঠিত হয়।  সিরিজের মধ্যে খেলা করা হবে আয়ারল্যান্ড, স্কটল্যান্ড, নেদারল্যান্ডস ও হোস্ট ওমান।

দলীয় সদস্য

পয়েন্ট টেবিল

সময়সূচী

১ম টি২০আই

২য় টি২০আই

৩য় টি২০আই

৪র্থ টি২০আই

৫ম টি২০আই

৬ষ্ঠ টি২০আই

লিস্ট এ  খেলা

১ম লিস্ট এ ম্যাচ: ওমান ব স্কটল্যান্ড

২য় লিস্ট এ ম্যাচ: ওমান ব স্কটল্যান্ড

৩য় লিস্ট এ ম্যাচ: ওমান ব স্কটল্যান্ড

তথ্যসূত্র

বহিঃসংযোগ

২০১৯-এ ওলন্দাজ ক্রিকেট
২০১৯-এ স্কটিশ ক্রিকেট
২০১৯-এ আইরিশ ক্রিকেট
২০১৯-এ ওমানি খেলা
২০১৮–১৯ আন্তর্জাতিক ক্রিকেট প্রতিযোগিতা
ওমানের আন্তর্জাতিক ক্রিকেট প্রতিযোগিতা
২০১৯ যুক্তরাষ্ট্র ত্রি-দেশীয় সিরিজ

২০১৯ যুক্তরাষ্ট্র ত্রি-দেশীয় সিরিজ হচ্ছে একটি ক্রিকেট প্রতিযোগিতা যা ১৩-২০ সেপ্টেম্বর ২০১৯ এ মার্কিন যুক্তরাষ্ট্রে অনুষ্ঠিত হবে। এটি হবে নামিবিয়া, পাপুয়া নিউ গিনি এবং যুক্তরাষ্ট্রের মধ্যকার অনুষ্ঠিত একটি ত্রি-দেশীয় ক্রিকেট সিরিজ এবং এর খেলাগুলো অনুষ্ঠিত হবে একদিনের আন্তর্জাতিক সূচী অনুযায়ী। সিরিজের সবগুলো খেলাই হবে ২০১৯-২২ আইসিসি ক্রিকেট বিশ্বকাপ লীগ ২ প্রতিযোগিতার অংশ, যা হচ্ছে ২০২৩ ক্রিকেট বিশ্বকাপ প্রতিযোগিতার জন্য বাছাইপ্রতিযোগিতায় খেলার যোগ্যতা অর্জনের একটি ধাপ।
এটাই ছিল মার্কিন যুক্তরাষ্ট্র অনুষ্ঠিত প্রথম কোন ওডিআই সিরিজ। খেলার পরবর্তী শেষ পর্যায়ে মার্কিন যুক্তরাষ্ট্র ও নামিবিয়া পয়েন্টের হিসাবে সম অবস্থানে থাকলেও নেট রান রেট এর হিসাবে মার্কিন যুক্তরাষ্ট্রকে পেছনে ফেলে সিরিজ জিতে নেয় নামিবিয়া।

মূলত আইসিসি কর্তৃক মরিসভিলেতে অবস্থিত চার্চ স্ট্রীট পার্ক ক্রিকেট গ্রাউন্ডকে উক্ত প্রতিযোগিতার ভেন্যু হিসাবে ঘোষণা করেছিল। ২০১৯ এর জুলাই এ ঘোষণা করা হয় যে, লস অ্যাঞ্জেলেস এর উডলী পার্কের হয় মর্গান হিল, ক্যালিফোর্নিয়া অথবা লিও মাগনাস ক্রিকেট কমপ্লেক্স - এ প্রতিযোগিতার খেলাগুলো অনুষ্ঠিত হতে পারে। যদিও পরে, লাউডারহিল, ফ্লোরিডায় অবস্থিত সেন্ট্রাল ব্রোওয়ার্ড আঞ্চলিক পার্ককে উক্ত প্রতিযোগিতার ভেন্যু হিসাবে বাছাইকরা হয়।

সিরিজের খেলার সূচীর প্রথম পর্যায়ে দেখা যায় বৃষ্টি বিঘ্নিত খেলায় মার্কিন যুক্তরাষ্ট্র ডাকওয়ার্থ-লুইস পদ্ধতিতে পাপুয়া নিউ গিনিকে ৫ রানে পরাজিত করে। যা ছিল মার্কিন যুক্তরাষ্ট্রর জন্য ওডিআই ক্রিকেটের প্রথম বিজয়।

দলীয় সদস্য

পয়েন্ট তালিকা

সময়সূচী

১ম ওডিআই

২য় ওডিআই

৩য় ওডিআই

৪র্থ ওডিআই

৫ম ওডিআই

৬ষ্ঠ ওডিআই

তথ্যসূত্র

বহিঃসংযোগ 

২০১৯-এ মার্কিন ক্রিকেট
২০১৯-এ নামিবীয় ক্রিকেট
২০১৯-এ পাপুয়া নিউগিনীয় ক্রিকেট
২০১৯–২০ আন্তর্জাতিক ক্রিকেট প্রতিযোগিতা
যুক্তরাষ্ট্র
আবদুল মুকিত খান

আবদুল মুকিত খান বাংলাদেশের একজন রাজনীতিবিদ। তিনি সিলেট-৩ আসনের সাবেক সংসদ সদস্য।

জন্ম 
আবদুল মুকিত খান সিলেট জেলার দক্ষিণ সুরমা উপজেলার মোল্লারগাঁও ইউনিয়নে জন্মগ্রহণ করেন।

রাজনৈতিক জীবন 
আবদুল মুকিত খান সিলেট জেলা পরিষদের চেয়ারম্যান ছিলেন। তিনি জাতীয় পার্টির প্রার্থী হিসেবে ১৯৮৮ সালের চতুর্থ, ১৯৯১ সালের পঞ্চম ও ১২ জুন ১৯৯৬ সালের সপ্তম জাতীয় নির্বাচনে সংসদ সদস্য নির্বাচিত হন।

তথ্যসূত্র 

চতুর্থ জাতীয় সংসদ সদস্য
পঞ্চম জাতীয় সংসদ সদস্য
জাতীয় পার্টির সাবেক রাজনীতিবিদ
সিলেট জেলার রাজনীতিবিদ
সপ্তম জাতীয় সংসদ সদস্য
জীবিত ব্যক্তি
রাধিকা শরৎকুমার

রাধিকা শরৎকুমার হচ্ছেন একজন ভারতীয় চলচ্চিত্র ও টেলিভিশন অভিনেত্রী, উদ্দোক্তা এবং প্রযোজক, যিনি তামিল, তেলুগু, হিন্দি, মালয়ালম, কন্নড় চলচ্চিত্র শিল্পে কাজ করে থাকেন। তিনি রাধন মিডিয়াওয়ার্কস ইন্ডিয়া লিমিটেড-এর প্রতিষ্ঠাতা ও সি.পি, যা থেকে তিনি কয়েকটি টিভি সিরিয়াল প্রযোজনা করেছেন, এগুলোর মধ্যে চিঠি, আন্নামালাই, সেলভি, আরাসি, সেল্লামি, বাণী রাণী, থামারাই ও ইদি কথা কাদু (তেলুগু) অন্যতম।

রাধিকা তামিল, তেলুগু, হিন্দ, মালয়ালম ও কন্নড় ভাষায় প্রায় ৩০০-এর উপরে চলচ্চিত্রে অভিনয় করেন। তিনি বিজয় টিভির জোড়ি নাম্বার ওয়ান সিজন-৩ এর বিচারক হিসেবে দায়িত্ব পালন করেন। তিনি মিনদাম ওরু কাধাল কাথাই নামের একটি চলচ্চিত্রও প্রযোজনা করেছেন, যা শ্রেষ্ঠ অভিষেক পরিচালক-এর জন্য ইন্দিরা গান্ধী পুরস্কার লাভ করে।

২০১৯ সালের এপ্রিল, রাধিকা শরৎকুমার শ্রীলঙ্কায় ইস্টার সানডে বোমা হামলায় অল্পের জন্য বেঁচে যান।

তথ্যসূত্র

বহিঃসংযোগ

জীবিত ব্যক্তি
২১শ শতাব্দীর ভারতীয় অভিনেত্রী
ভারতীয় চলচ্চিত্র অভিনেত্রী
তামিল চলচ্চিত্র অভিনেত্রী
ফিল্মফেয়ার পুরস্কার দক্ষিণ বিজয়ী
ভারতীয় টেলিভিশন অভিনেত্রী
২০শ শতাব্দীর ভারতীয় অভিনেত্রী
কন্নড় চলচ্চিত্র অভিনেত্রী
ভারতীয় নারী চলচ্চিত্র প্রযোজক
২১শ শতাব্দীর ভারতীয় নারী ব্যবসায়ী
চেন্নাইয়ের চলচ্চিত্র প্রযোজক
তামিলনাড়ুর নারী ব্যবসায়ী
মালয়ালম চলচ্চিত্র অভিনেত্রী
হিন্দি চলচ্চিত্র অভিনেত্রী
তেলুগু চলচ্চিত্র অভিনেত্রী
তেলুগু টেলিভিশনের অভিনেত্রী
নন্দী পুরস্কার বিজয়ী
তামিলনাড়ু রাজ্য চলচ্চিত্র পুরস্কার বিজয়ী
চেন্নাইয়ের অভিনেত্রী
তামিল চলচ্চিত্র প্রযোজক
তেলুগু চলচ্চিত্র প্রযোজক
২০শ শতাব্দীর ভারতীয় নারী ব্যবসায়ী
২০শ শতাব্দীর ভারতীয় ব্যবসায়ী
২১শ শতাব্দীর ভারতীয় ব্যবসায়ী
তামিল টেলিভিশনের অভিনেত্রী
১৯৬৩-এ জন্ম
শ্রীলঙ্কান বংশোদ্ভূত ভারতীয় ব্যক্তি
ওয়ান ডজন বেরিজ

ওয়ান ডজন বেরিজ () মার্কিন রক এ্যান্ড রোল শিল্পী চাক বেরি কর্তৃক প্রকাশিত দ্বিতীয় স্টুডিও অ্যালবাম। এটি চেস রেকর্ডস থেকে প্রকাশিত হয় ১৯৫৮ সালের মার্চ মাসে। "রকিং এট দ্য ফিলহার্মোনিক", "গিটার বুগি", "ইন-গো", "হাউ ইউ হ্যাভ চেঞ্জড" এবং "ইট ডন্ট টেইক বাট আ ফিউ মিনিটস" ছাড়া বাকি সব গানই ৪৫-আরপিএম একক হিসেবে প্রকাশিত হয়েছিল। ২০১২ সালে, হুডু চাক বেরি ইজ অন টপ এর সাথে অ্যালবামটি পুনঃপ্রকাশ করেছিল। এটি যুক্তরাজ্যেও মুক্তি পেয়েছিল।

গানের তালিকা 
প্রথম অংশ
 "সুইট লিটল সিক্সটিন" – ৩:০৩
 "ব্লু ফিলিং" – ৩:০৪
 "লা জুয়ান্ডা" – ৩:১৪
 "রকিং এট দ্য ফিল হার্মোনিক" – ৩:২৩
 "ওহ বেবি ডল" – ২:৩৭
 "গিটার বুগি" – ২:২১
দ্বিতীয় অংশ
 "রিলিং এ্যান্ড রকিং" – ৩:১৮
 "ইন-গো" – ২:২৯
 "রক এ্যান্ড রোল মিউজিক" – ২:৩৪
 "হাউ ইউ হ্যাভ চেঞ্জড" – ২:৪৯
 "লো ফিলিং" – ৩:০৯
 "ইট ডন্ট টেক বাট আ ফিউ মিনিটস" – ২:৩১

কর্মীবৃন্দ 
 চাক বেরি – কন্ঠ, গিটার
 হুবার্ট সামলিন – ইলেকট্রিক গিটার
 জনি জনসন – পিয়ানো
 উইলি ডিক্সন – বেজ গিটার
 ফ্রেড বিলো, এবি হার্ডি – ড্রামস

তথ্যসূত্র

বহিঃসংযোগ
বিনয়ী বিদেয় রামা

বিনয়ী বিদেয়ী রমা হচ্ছে ২০১৯ সালে মুক্তিপ্রাপ্ত একটি ভারতীয় তেলুগু ভাষার মারপিটধর্মী চলচ্চিত্র।  চলচ্চিত্রটি কাহিনী ও পরিচালনা করেছেন বয়াপতি শ্রীনু এবং প্রযোজনা করেছেন ডি ভি ভি দানাইয়া। চলচ্চিত্রটির মুখ্য ভূমিকায় অভিনয় করেছেন রাম চরণ, কিয়ারা আডবাণী, ও বিবেক ওবেরয়, সহ-ভূমিকায় অভিনয় করেছেন প্রশান্ত, স্নেহা এবং আরিয়ান রাজেশ আরও অনেকে। এটির সঙ্গীত পরিচালনা করেছেন দেবী শ্রী প্রসাদ।

এটি ২০১৯ সালের ১১ জানুয়ারি ভারতে মুক্তি দেওয়া হয়, মুক্তির পর থেকে চলচ্চিত্রটি বক্স অফিসে নেতিবাচক প্রতিক্রিয়া পায়।

তথ্যসূত্র 

অনাথ সম্পর্কে চলচ্চিত্র
ভারতীয় মারপিটধর্মী চলচ্চিত্র
আইটেম নাম্বার বিশিষ্ট চলচ্চিত্র
২০১৯-এর অ্যাকশন চলচ্চিত্র
২০১০-এর দশকের তেলুগু ভাষার চলচ্চিত্র
রামোজি ফিল্ম সিটিতে ধারণকৃত চলচ্চিত্র
হায়দ্রাবাদ, ভারতে ধারণকৃত চলচ্চিত্র
জ্যাক ডানিং

জন অ্যাঙ্গাস ডানিং, ওবিই (; জন্ম: ৬ ফেব্রুয়ারি, ১৯০৩ - মৃত্যু: ২৪ জুন, ১৯৭১) উত্তর অকল্যান্ডের ওমাহায় জন্মগ্রহণকারী প্রথিতযশা নিউজিল্যান্ডীয় আন্তর্জাতিক ক্রিকেটার ছিলেন। নিউজিল্যান্ড ক্রিকেট দলের অন্যতম সদস্য ছিলেন তিনি। ১৯৩৩ থেকে ১৯৩৭ সময়কালে নিউজিল্যান্ডের পক্ষে আন্তর্জাতিক ক্রিকেটে অংশগ্রহণ করেছেন।

ঘরোয়া প্রথম-শ্রেণীর নিউজিল্যান্ডীয় ক্রিকেটে অকল্যান্ড ও ওতাগোসহ অক্সফোর্ড বিশ্ববিদ্যালয় দলের প্রতিনিধিত্ব করেন। দলে তিনি মূলতঃ ডানহাতে অফ ব্রেক কিংবা মিডিয়াম পেস বোলিংয়ে পারদর্শী ছিলেন। এছাড়াও, নিচেরসারিতে ডানহাতে কার্যকরী ব্যাটিংশৈলী প্রদর্শন করতেন জ্যাক ডানিং।

শিক্ষাজীবন 
অকল্যান্ড গ্রামার স্কুলে পড়াশুনো শেষে অকল্যান্ড ইউনিভার্সিটি কলেজে অধ্যয়ন করেন। পরবর্তীতে ওতাগো বিশ্ববিদ্যালয় থেকে গণিত বিষয়ে সম্মান ও স্নাতকোত্তর ডিগ্রি লাভ করেন। ১৯২৫ সালে নিউজিল্যান্ডের রোডস বৃত্তিধারী হন ও অক্সফোর্ডের নিউ কলেজে পড়েন। সেখানে গণিত বিষয়ে পড়াশুনো করেছিলেন তিনি।

১৯২৩ থেকে ১৯২৫ ও ১৯২৭ থেকে ১৯৩৯ সাল পর্যন্ত ডুনেডিনের জন ম্যাকগ্ল্যাশান কলেজে অধ্যয়ন করান। এছাড়াও তিনি ক্রীড়া শিক্ষকের দায়িত্ব পালন করতেন। ১৯৩৯ থেকে ১৯৪৯ সাল পর্যন্ত ওয়ারউইকের স্কটস কলেজে প্রধানশিক্ষক হিসেবে নিয়োগপ্রাপ্ত হন। ১৯৪৯ থেকে ১৯৬৯ সাল পর্যন্ত অ্যাডিলেডের প্রিন্স আলফ্রেড কলেজে ছিলেন। সেখানে তিনি ‘স্কটিশ সচেতনার’ বহিঃপ্রকাশ ঘটাতেন।

আন্তর্জাতিক ক্রিকেট 
রোডস বৃত্তিধারী অবস্থায় ১৯২৮ সালে অক্সফোর্ডের পক্ষে যাচাই-বাছাইয়ের খেলায় অংশ নেন। তবে, ব্লুধারী হননি। ১৯২৩ থেকে ১৯৩৮ সাল পর্যন্ত জ্যাক ডানিংয়ের প্রথম-শ্রেণীর খেলোয়াড়ী জীবন চলমান ছিল। ওতাগোর সদস্যরূপে প্লাঙ্কেট শীল্ডের খেলায় বেশ ভালো খেলেন।

সমগ্র খেলোয়াড়ী জীবনে চারটিমাত্র টেস্টে অংশগ্রহণ করেছেন জ্যাক ডানিং। টেস্ট ক্রিকেটে খুব কম উইকেট পেয়েছেন। অফ ব্রেক বোলার হিসেবে ১৯৩৩ থেকে ১৯৩৭ সাল পর্যন্ত ইংল্যান্ডের বিপক্ষে চারটি টেস্টে অংশগ্রহণ করেছিলেন। ৩১ মার্চ, ১৯৩৩ তারিখে অকল্যান্ডে সফরকারী ইংল্যান্ডের বিপক্ষে টেস্ট ক্রিকেটে অভিষেক ঘটে তার। ১৪ আগস্ট, ১৯৩৭ তারিখে ওভালে একই দলের বিপক্ষে সর্বশেষ টেস্টে অংশ নেন তিনি।

ইংল্যান্ড গমন, ১৯৩৭ 
১৯৩৭ সালে এমএল পেজের নেতৃত্বাধীন  নিউজিল্যান্ডের সদস্যরূপে ইংল্যান্ড সফরের অন্যান্য খেলায় কিছু উল্লেখযোগ্য সফলতা লাভ করেছিলেন। এসেক্সের বিপক্ষে ১৭০ রান খরচায় ১০ উইকেট, কেমব্রিজ বিশ্ববিদ্যালয়ের বিপক্ষে ৬৪ রান খরচায় ৯ উইকেট ও মিডলসেক্সের বিপক্ষে ৬৭ রান খরচায় ৬ উইকেট পেয়েছিলেন তিনি। পাশাপাশি স্টোকে অনুষ্ঠিত স্টাফোর্ডশায়ারের বিপক্ষে দুইদিনের খেলায় ৮/২৬ পান। এ সফরের তিনদিনের খেলায় ৩০.১০ গড়ে ৮৩ উইকেট দখল করেছিলেন। সতীর্থ যে-কোন বোলারের তুলনায় অধিকসংখ্যক ওভার বোলিং করেন।

অবসর 
১৯৬৫ সালে নববর্ষের সম্মাননায় ওবিই পদবীপ্রাপ্ত হন। ক্রিকেট খেলা থেকে অবসর গ্রহণের পর অস্ট্রেলিয়ায় প্রধানশিক্ষকের দায়িত্ব পালন করেন। এরপর অস্ট্রেলিয়ান ক্রিকেট কন্ট্রোল বোর্ডের সদস্যরূপে মনোনীত হন।

২৪ জুন, ১৯৭১ তারিখে ৬৮ বছর বয়সে দক্ষিণ অস্ট্রেলিয়ার অ্যাডিলেডে জ্যাক ডানিংয়ের দেহাবসান ঘটে।

তথ্যসূত্র

আরও দেখুন 
 প্লাঙ্কেট শীল্ড
 ডেনিস স্মিথ
 গিফ ভিভিয়ান
 নর্দার্ন ডিস্ট্রিক্টস ক্রিকেট দল
 নিউজিল্যান্ডীয় টেস্ট ক্রিকেটারদের তালিকা

বহিঃসংযোগ 
 
 

১৯০৩-এ জন্ম
১৯৭১-এ মৃত্যু
অক্সফোর্ড বিশ্ববিদ্যালয়ের ক্রিকেটার
অকল্যান্ডের ক্রিকেটার
ওতাগোর ক্রিকেটার
নিউজিল্যান্ডীয় ক্রিকেটার
নিউজিল্যান্ডের টেস্ট ক্রিকেটার
ওতাগো বিশ্ববিদ্যালয়ের প্রাক্তন শিক্ষার্থী
নিউজিল্যান্ডীয় রোডস বৃত্তিধারী
নিউজিল্যান্ডীয় শিক্ষাবিদ
নিউজিল্যান্ড মেম্বার্স অব দি অর্ডার অব দ্য ব্রিটিশ এম্পায়ার
সাউথ আইল্যান্ডের ক্রিকেটার
সম্মিলিত সামরিক হাসপাতাল (ঢাকা)

সম্মিলিত সামরিক হাসপাতাল ঢাকা হল ঢাকা সেনানিবাসে অবস্থিত একটি হাসপাতাল। এটি বাংলাদেশের সকল ক্যান্টনমেন্টে অবস্থিত সম্মিলিত সামরিক হাসপাতালের চেইনের একটি।

বিবরণ 
সমস্ত সামরিক কর্মকর্তা (সেনা, বিমান, নৌ) বাহিনীর সকল সদস্য এবং তাদের পরিবারের সদস্যরা এখান থেকে বিনামূল্যে চিকিৎসাসেবা ও ঔষধ পেয়ে থাকেন। এখানকার সব ডাক্তার সামরিক কর্মকর্তা এবং বিভিন্ন মেডিকেল কলেজ থেকে এএফএমসি / এএমসি স্নাতক। সশস্ত্র বাহিনীর সদস্য ছাড়াও চিকিৎসা খরচ বহন সাপেক্ষে বেসামরিক ব্যক্তিরাও সেবা গ্রহণ করতে পারেন।

তুলনামূলক ভাবে অনেক ব্যয়বহুল চিকিৎসা এই হাসপাতালে সুলভে পাওয়া যায়।এই হাসপাতাল সেনাবাহিনী দ্বারা নিয়ন্ত্রিত হওয়ার কারনে এইখানে কোন ধরনের খপ্পরে পড়ার সম্ভাবনা নাই।

চিকিৎসা 
সম্মিলিত সামরিক হাসপাতাল (সিএমএইচ) ঢাকার বিএমটি সেন্টারে রোগীদের জন্য আধুনিক চিকিৎসা সুবিধা রয়েছে। এখানে ভারত, থাইল্যান্ড ও সিঙ্গাপুরের মতো দেশগুলোর ব্যয়বহুল চিকিৎসার তুলনায় ব্লাড ক্যান্সার ও রক্ত সংক্রান্ত রোগের চিকিৎসা কম খরচে করা যায়। নতুন প্রতিষ্ঠিত বিএমটি সেন্টারে বিএমটি ল্যাব, একটি বিশেষ হ্যামাটোলোজি ওয়ার্ড, স্টেম সেল ল্যাব, এ্যাপারসিস রুম, এইচইপিএ ফিল্টার/এইচভিএসি সিস্টেম এবং ব্লাড ব্যাংকসহ বেশ কয়েকটি স্থাপনা রয়েছে। এতে বেসামরিক ও সামরিক উভয় ধরনের রোগীই চিকিৎসা পায়।

তথ্যসূত্র 

বাংলাদেশের হাসপাতাল
ঢাকার হাসপাতাল
২০১৯–২০ ওয়েস্ট ইন্ডিজ ক্রিকেট দলের ভারত সফর

ওয়েস্ট ইন্ডিজ ক্রিকেট দল তিনটি একদিনের আন্তর্জাতিক এবং তিনটি টুয়েন্টি২০ আন্তর্জাতিক খেলার জন্য ভারত সফর করে, যা ডিসেম্বর ২০১৯-এ অনুষ্ঠিত হয়।  ২০১৯ এর নভেম্বরে, ভারত ক্রিকেট কন্ট্রোল বোর্ড (বিসিসিআই) প্রথম ও তৃতীয় টি২০আই ম্যাচের খেলার মাঠ অদলবদল করে। সফরের পূর্বে, ক্রিস গেইল নিশ্চিত করে যে, সে ওয়েস্ট ইন্ডিজের হয়ে উক্ত সফরের ওডিআইয়ে খেলছে না, পরে সে ঘোষণা করে যে, সে হয়তো ক্রিকেট থেকে বিরতি নেবে।

প্রথমবারের মতো আন্তর্জাতিক ক্রিকেটে আন্তর্জাতিক ক্রিকেট কাউন্সিল (আইসিসি) ঘোষণা করে যে, নো-বল পর্যবেক্ষণ করার জন্য ফ্রন্ট ফুট মনিটরিং পদ্ধতি ব্যবহার করতে যাচ্ছে উক্ত সফর প্রতিযোগিতায়। তৃতীয় আম্পায়ার ফ্রন্ট ফুট মনিটরিং পদ্ধতিতে পর্যবেক্ষণ করে, মাঠে থাকা আম্পায়ারের সাথে যোগাযোগ করে সংকেত দিবেন। পদ্ধতিটি পরীক্ষামূলকভাবে উক্ত সিরিজে ব্যবহার করে দেখা হবে খেলার গতিতে যদি কোন ব্যঘাত না ঘটে, তবে পরবর্তীতে স্থায়ীভাবে সংযোজন করা হতে পারে।

সিরিজ নির্ধারণী তৃতীয় ম্যাচে ভারত ৬৭ রানে জয় লাভ করায় ২-১ ব্যবধানে সিরিজে জয় পায়। ওডিআই সিরিজের উদ্বোধনী খেলায় ভারত, ওয়েস্ট ইন্ডিজের কাছে পরাজিত হয় কিন্তু পরবর্তী দুটি ওডিআই-এ জয় পায় এবং ২-১ এ সিরিজ জিতে নেয়।  ২০০৬ সালে ওয়েস্ট ইন্ডিজের কাছে ৪-১ এ সিরিজ হারার পর এটি ছিল ভারতের দশম-দ্বিপক্ষীয় ধারাবাহিক সিরিজ জয়।

দলীয় সদস্য

সিরিজ শুরুর পূর্বে, শিখর ধাওয়ান বাম পায়ে আঘাতপ্রাপ্ত হওয়ায় সঞ্জু স্যামসনকে ভারতের টি২০আই দলে ডাকা হয়। ধাওয়ানকে পরবর্তীতে ভারতের ওডিআই স্কোয়াড থেকেও বাদ দেয়া হয়, এবং মায়াঙ্ক আগরওয়ালকে দলে অন্তর্ভুক্ত করা হয়। ইনজুরির কারণে ভুবনেশ্বর কুমারও দল থেকে বাদ পড়ে যায়, বদলী হিসাবে ডাকা হয় শার্দুল ঠাকুরকে। ভারতের শেষ ও তৃতীয় ওডিআইয়ের জন্য ইনজুরিতে পড়া দীপক চাহারের পরিবর্তে নবদীপ সাইনিকে দলে অন্তর্ভুক্ত করা হয়।

২০১৯ এর নভেম্বরে আফগানিস্তানের বিপরীতে ওয়েস্ট ইন্ডিজের ওডিআই সিরিজ চলাকালীন, নিকোলাস পুরাণকে বল টেম্পারিং এর দায়ে দোষী পায়। ফলে তাকে ৪টি টি২০আই ম্যাচের জন্য নিষেধাজ্ঞা প্রদান করা হয়। যার তিনটি আফগানিস্তানের সাথে এবং একটি ভারতের সাথে।

টি২০আই সিরিজ

১ম টি২০আই

২য় টি২০আই

৩য় টি২০আই

ওডিআই সিরিজ

১ম ওডিআই

২য় ওডিআই

৩য় ওডিআই

তথ্যসূত্র

বহিঃসংযোগ 
 ক্রিকইনফোতে সিরিজের বিস্তারিত

২০১৯-এ ভারতীয় ক্রিকেট
২০১৯-এ ওয়েস্ট ইন্ডিয়ান ক্রিকেট
২০১৯–২০ আন্তর্জাতিক ক্রিকেট প্রতিযোগিতা
ওয়েস্ট ইন্ডিজ ক্রিকেট দলের ভারত সফর
২০২২ নামিবিয়া ত্রিদেশীয় সিরিজ (রাউন্ড ১৮)

২০২২ নামিবিয়া ত্রিদেশীয় সিরিজ ছিল ২০১৯–২০২৩ আইসিসি পুরুষ ক্রিকেট বিশ্বকাপ লিগ ২ ক্রিকেট টুর্নামেন্টের ১৮শ পর্ব যা ২০২২ সালের ডিসেম্বর মাসে নামিবিয়ায় অনুষ্ঠিত হয়। সিরিজটি ছিল নামিবিয়া, নেপাল ও স্কটল্যান্ডের অংশগ্রহণে অনুষ্ঠিত একটি ত্রিদেশীয় সিরিজ, এবং সিরিজের ম্যাচগুলো খেলা হয় একদিনের আন্তর্জাতিক (ওডিআই) হিসেবে। আইসিসি পুরুষ ক্রিকেট বিশ্বকাপ লিগ ২ টুর্নামেন্টটি ছিল ২০২৩ পুরুষ ক্রিকেট বিশ্বকাপে খেলার যোগ্যতা অর্জনের একটি ধাপ।

প্রাথমিকভাবে সিরিজটি ২০২০ সালের এপ্রিল মাসে অনুষ্ঠিত হওয়ার কথা ছিল। কিন্তু কোভিড-১৯ মহামারির কারণে ২০২০ সালের মার্চ মাসে সিরিজটি স্থগিত করা হয়।

দলীয় সদস্য

চোটের কারণে ইয়ান ফ্রাইলিংক নামিবিয়া দল থেকে ছিটকে যান।

সূচি

১ম ওডিআই

২য় ওডিআই

৩য় ওডিআই

৪র্থ ওডিআই

৫ম ওডিআই

৬ষ্ঠ ওডিআই

তথ্যসূত্র

বহিঃসংযোগ
 ইএসপিএনক্রিকইনফোতে বিশ্বকাপ লিগ ২ টুর্নামেন্টের প্রধান পাতা 

২০২২-এ নামিবীয় ক্রিকেট
২০২২-এ নেপালি ক্রিকেট
২০২২-এ স্কটিশ ক্রিকেট
২০২২–২৩-এ আন্তর্জাতিক ক্রিকেট প্রতিযোগিতা
নামিবিয়া
নামিবিয়া ত্রিদেশীয় সিরিজ
শান্তি নীড়ায়ম

শান্তি নিলয়ম (; অর্থঃ শান্তি নীড়) হচ্ছে ১৯৬৯ সালের একটি তামিল চলচ্চিত্র। জি এস মণি দ্বারা পরিচালিত চলচ্চিত্রটির কাহিনী ইংরেজ ঔপন্যাসিক শার্লট ব্রন্টির একটি উপন্যাসের কাহিনী থেকে অনুপ্রাণিত ছিলো এবং চিত্রালয় গোপু কাহিনী লিখেছিলেন। জেমিনি গণেশন এবং কাঞ্চনা মুখ্য ভূমিকায় ছিলেন, এছাড়াও নাগেশ, বিজয়া ললিতা, পাণ্ডারি বাই, কে বালাজী এবং ভি এস রাঘব সহকারী চরিত্রে ছিলেন। চলচ্চিত্রটি ভালো সিনেমাটোগ্রাফী বিষয়শ্রেণীতে জাতীয় চলচ্চিত্র পুরস্কার জিতেছিলো।

শান্তি নিলয়ম বক্স অফিস সফল ছিলো।

অভিনয়ে
জেমিনি গণেশন - ভাস্কর
কাঞ্চনা - মালতী
বিজয়া ললিতা - শীলা
নাগেশ - রামু

প্রযোজনা
এই চলচ্চিত্রটি ১৯৬৮ সালের একটি কন্নড় ভাষার চলচ্চিত্রের পুনঃনির্মাণ ছিলো, কন্নড় ভাষার ঐ চলচ্চিত্রটির নাম ছিলো বেড়ি বান্ডাভেলু, চলচ্চিত্রটি আবার দ্য সাউন্ড অব মিউজিক (১৯৬৫ সালে মুক্তিপ্রাপ্ত মার্কিন চলচ্চিত্র)-এর কাহিনী দ্বারা অনুপ্রাণিত ছিলো।

সঙ্গীত
মনয়ঙ্গত সুব্রমণিয়ন বিশ্বনাথন গানগুলোর সুর করেছিলেন।

তথ্যসূত্র

বহিঃসংযোগ

তামিল ভাষার চলচ্চিত্র
১৯৬৯-এর চলচ্চিত্র
১৯৬০-এর দশকের তামিল ভাষার চলচ্চিত্র
এম. এস. বিশ্বনাথন সুরারোপিত চলচ্চিত্র
২০২০ নেপাল ত্রি-দেশীয় সিরিজ

২০২০ নেপাল ত্রি-দেশীয় সিরিজ একটি ক্রিকেট প্রতিযোগিতা যেটি ২০২০ সালের ফেব্রুয়ারিতে নেপালে অনুষ্ঠিত হয়েছে। এটি একটি ত্রি-দেশীয় সিরিজ হবে নেপাল, ওমান ও যুক্তরাষ্ট্র ক্রিকেট দল, একদিনের আন্তর্জাতিক ম্যাচ (ওডিআই) ম্যাচ খেলেছে। সিরিজের সবগুলো খেলাই হবে ২০১৯-২৩ আইসিসি ক্রিকেট বিশ্বকাপ লীগ ২ এর অংশ, যার মাধ্যমে বিজয়ী দলটি জন্য ২০২৩ ক্রিকেট বিশ্বকাপ-এ খেলার একটি পথ তৈরী হবে।

প্রথমবারের মতো ওডিআই খেলা অনুষ্ঠিত হচ্ছে নেপালে ২০২০ সালের ২০ জানুয়ারি, মার্কিন যুক্তরাষ্ট্র স্টিভেন টেলরকে শৃঙ্খলা ভঙ্গের দায়ে সহকারী অধিনায়ক পদ থেকে অপসারণ করে, কিন্তু দলে বহাল রেখে সিরিজের জন্য তাদের স্কোয়াড ঘোষণা করে।

ওমান তাদের প্রথম তিনটি ম্যাচে জয়ী হয়, ফলে তারা সিরিজে অপ্রতিরোধ্য সিরিজ জয়ে অগ্রসর হয়। সিরিজের শেষ খেলায় মার্কিন যুক্তরাষ্ট্র মাত্র ৩৫ রানে অল-আউট হয়ে যায়, যা ওডিআই ক্রিকেটে যৌথভাবে দ্বিতীয় সর্বনিম্ন স্কোর।

দলীয় সদস্য

প্রথম ম্যাচে নেপালের শরদ বৈশ্বকর ইনজুরিতে পড়লে বদলী খেলোয়াড় হিসাবে সুবাশ খাকুরেলকে দলে ডাকা হয়।

পয়েন্ট তালিকা

সময়সূচী

১ম ওডিআই

২য় ওডিআই

৩য় ওডিআই

৪র্থ ওডিআই

৫ম ওডিআই

৬ষ্ঠ ওডিআই

তথ্যসূত্র

বহিঃসংযোগ

২০২০-এ মার্কিন ক্রিকেট
২০২০-এ ওমানি ক্রিকেট
২০২০-এ নেপালি ক্রিকেট
২০১৯–২০ আন্তর্জাতিক ক্রিকেট প্রতিযোগিতা
নেপাল
অনন্ত ভালবাসা

অনন্ত ভালবাসা হচ্ছে ১৯৯৯ সালে মুক্তিপ্রাপ্ত একটি বাংলাদেশী মারপিট-প্রণয়ধর্মী চলচ্চিত্র। চলচ্চিত্রটি পরিচালনা করেছেন সোহানুর রহমান সোহান এবং এস পি প্রডাকশনের ব্যানারে প্রযোজনা করেছেন কুদ্দুসুর রহমান। ছবিটির কাহিনী চিত্রনাট্য ও সংলাপ লিখেছেন হেনরী আমিন। গল্প তৈরি করেছেন আবু সাঈদ খান। চলচ্চিত্রটিতে মুখ্য ভূমিকায় অভিনয় করেছেন শাকিব খান ও ইরিন জামান, যা তাদের মুক্তিপ্রাপ্ত প্রথম চলচ্চিত্র। এবং আবুল হায়াত, রাজীব, নাসির খান, ডলি জহুর, রিনা খান ও মিশা সওদাগর বিভিন্ন গুরুত্বপূর্ণ ভূমিকায় অভিনয় করেছেন। এটি বাংলাদেশের জনপ্রিয় অভিনেতা শাকিব খান ও ইরিন জামানের অভিষেক চলচ্চিত্র হিসাবে উল্লেখযোগ্য হয়ে আছে।
চলচ্চিত্রটিতে অভিনয় সম্পর্কে শাকিব খান বলেন

সারসংক্ষেপ 
আফজাল চৌধুরীর (আবুল হায়াত) আশরাফ চৌধুরী (ওয়াসীমুল বারী রাজীব) ও  আকরাম চৌধুরী (নাসির খান) নামে দুই সৎভাই রয়েছে। তারা তার সম্পত্তির লোভে আফজাল চৌধুরীকে হত্যা করে এবং তার গর্ভবতী স্ত্রী নাজমার (ডলি জহুর) উপর সব দোষ চাপিয়ে দেয়। তার সাজা ভোগ করার পর, তিনি তার ছেলে মশালের (শাকিব খান) কাছে আবারও ফিরে আসেন। অন্যদিকে আশরাফ চৌধুরীর মেয়ে জ্যোতিও (ইরিন জামান) এখন বড়। একদিন মশাল জ্যোতিকে কিছু গুন্ডা থেকে রক্ষা করে। এবং পরে তারা একে-অপরের গভীর প্রেমে পড়ে যায়। তবে তারা যখন তাদের পারিবারিক প্রতিদ্বন্দ্বিতা সম্পর্কে জানবে, তখন কী হবে এটাই দেখা যাবে চলচ্চিত্রে।

অভিনয়শিল্পী 
 শাকিব খান - মশাল
 ইরিন জামান - জ্যোতি
 রাজীব - আশরাফ চৌধুরী
 আবুল হায়াত - আফজাল চৌধুরী
 নাসির খান - আকরাম চৌধুরী
 ডলি জহুর - নাজমা
 রিনা খান - আশরাফ চৌধুরীর স্ত্রী
 আনোয়ার হোসেন - রহিম মিয়া
 মিশা সওদাগর - রানা
 আফজাল শরীফ - বল্টু

সঙ্গীত 

চলচ্চিত্রটির সুর, সঙ্গীতায়োজন ও গীত লিখেছেন আহমেদ ইমতিয়াজ বুলবুল। এছাড়াও একটি গানের সুর করেছেন আলম খান এবং একটি গানের কথা লিখেছেন মিল্টন খন্দকার। গানগুলোতে কণ্ঠ দিয়েছেন এন্ড্রু কিশোর, রুনা লায়লা, কনকচাঁপা, ও ডলি সায়ন্তনী।

তথ্যসূত্র

বহিঃসংযোগ 

 
 

১৯৯৯-এর চলচ্চিত্র
১৯৯০-এর দশকের প্রণয়ধর্মী চলচ্চিত্র
বাংলাদেশী চলচ্চিত্র
বাংলা ভাষার চলচ্চিত্র
বাংলাদেশী প্রণয়ধর্মী চলচ্চিত্র
বাংলাদেশী মারপিটধর্মী চলচ্চিত্র
আলম খান সুরারোপিত চলচ্চিত্র
আহমেদ ইমতিয়াজ বুলবুল সুরারোপিত চলচ্চিত্র
সোহানুর রহমান সোহান পরিচালিত চলচ্চিত্র
গান্তিয়াদি গির্জা

গান্তিয়াদি গির্জা (, Gant'iadis eklesia) জর্জিয়ার গান্তিয়াদির, গাগরা জেলায় অবস্থিত, ৫৪৩ খ্রিষ্টাব্দে র্নির্মিত, এটি একটি তিন-নুড়ি আঁকারের বেসিলিকা গির্জা এবং জর্জিয়ার প্রাচীনতম খ্রিস্টান গির্জাগুলির মধ্যে একটি। তবে কালে কালে, অষ্টম-দশম শতাব্দীতে বেশ কয়েকবার গির্জাটি পুনর্নির্মিত করা হয়েছিল। ১৫৭৬ সালে, অটোমান সাম্রাজ্যর আক্রমণে এটি আংশিকভাবে ধ্বংস হয়ে যায়। আজ কেবল বেসিলিকার ধ্বংসাবশেষে এসে দাঁড়িয়েছে।

ঐতিহাসিক-স্থাপত্য বিবরণ
সংশ্লিষ্ট ক্ষেত্রে বিশেষজ্ঞদের মতে গান্তিয়াদি গির্জা, একটি গির্জা ছিল, যা খ্রিস্টানকৃত হওয়ার সময় বাইজেন্টাইন সম্রাট জাস্টিনিয়ান আই কর্তৃক আবিজগ উপজাতির জন্য নির্মিত করা হয়েছিল। বেসিলিকার ধ্বংসাবশেষে, সমাধিতে পাওয়া যায় এক গ্রিক ঐতিহাসিক শিলালিপি। ষষ্ঠ শতাব্দীর, শিলালিপিটি আবখাজিয়ার একটি ধর্মনিরপেক্ষ বা ধর্মনিরপেক্ষ মর্যাদাপূর্ণের কোন এক বাক্তির, তবে কবরে নাম পাওয়া যায়নি। গির্জাটিতে তিনটি মধ্যভাগ (নেভস) রয়েছে এবং চুনাপাথর এবং বিভিন্ন মাপের ইটের দ্বারা নির্মিত করা হয়েছিল।

বর্তমান অবস্থা
বর্তমানে অঞ্চলটি রাশিয়ার দখলে রয়েছে, যার কারণে গবেষণা এবং সম্পর্কিত কাজ পরিচালনা করা অসম্ভব। গির্জারটি সংরক্ষণ অতি জরুরী এবং অবিলম্বে পুনর্নির্মাণ কাজ করা প্রয়োজন।

গির্জাটি জাতীয় গুরুত্বের স্মারকগুলির তালিকাতে লিপিবদ্ধ আছে।

সাহিত্য
 ভি। জশভিলি, আর। রচুলিশভিলি, জর্জিয়ান সোভিয়েত এনসাইক্লোপিডিয়া, ভি। ২, পি। ৬৮০, টিবি।, ১৯৭৭ বছর।
 আবখাজিয়া, তিবি‌লিসি, সাংস্কৃতিক ঐতিহ্য ২০১৫

৬ষ্ঠ শতাব্দীর গির্জা
আবখাজিয়ার গির্জা